stanford-oval/wikipedia huggingface dataset:
ยูฟ่าแชมเปียนส์ลีก ฤดูกาล 2016–17 รอบคัดเลือกและรอบเพลย์ออฟ
รอบเพลย์ออฟ > การจัดอันดับทีมวาง

รอบเพลย์ออฟได้ถูกแบ่งออกเป็นสองส่วน: เส้นทางทีมที่ได้เป็นแชมป์ลีก (สำหรับแชมป์ลีก) และเส้นทางทีมที่ไม่ได้เป็นแชมป์ลีก (สำหรับทีมที่ไม่ได้เป็นแชมป์ลีก). ทีมที่แพ้ในทั้งสองส่วนจะได้ผ่านเข้าสู่ ยูฟ่ายูโรปาลีก ฤดูกาล 2016–17 รอบแบ่งกลุ่ม.
ทั้งหมด 20 ทีมลงเล่นในรอบเพลย์ออฟ:
เส้นทางทีมที่ได้เป็นแชมป์ลีก: สิบทีมผู้ชนะเส้นทางแชมป์ลีกของรอบคัดเลือกรอบสาม.
เส้นทางทีมที่ไม่ได้เป็นแชมป์ลีก: ห้าทีมที่เข้าสู่รอบนี้, และห้าผู้ชนะเส้นทางทีมที่ไม่ได้เป็นแชมป์ลีกของรอบคัดเลือกรอบสาม.
การจับสลากสำหรับรอบเพลย์ออฟจะจัดขึ้นในวันที่ 5 สิงหาคม พ.ศ. 2559 (ค.ศ. 2016).
| เส้นทางทีมที่ได้เป็นแชมป์ลีก> ทีมวาง | เส้นทางทีมที่ได้เป็นแชมป์ลีก> ไม่ได้เป็นทีมวาง | เส้นทางทีมที่ไม่ได้เป็นแชมป์ลีก> ทีมวาง | เส้นทางทีมที่ไม่ได้เป็นแชมป์ลีก> ไม่ได้เป็นทีมวาง |
| --- | --- | --- | --- |
|   วิกตอเรีย พิลเซน   เรด บูลล์ ซัลซ์บวร์ก   เซลติก   อาโปเอล   ลีเกีย วอร์ซอว์ |   ดีนาโม ซาเกร็บ   ลูโดโกเรตส์ รัซกราด   โคเปนเฮเกน   ฮาโปเอล เบียร์ เชวา   ดันดาล์ค |   แมนเชสเตอร์ซิตี   โปร์ตู   บิยาร์เรอัล   อายักซ์   โบรุสซีอาเมินเชินกลัทบัค |   โรมา   สเตอัว บูคาเรสต์   มอนาโก   ยัง บอยส์   รอสตอฟ |
† ทีมชนะเลิศของ รอบคัดเลือกรอบสาม.
รอบเพลย์ออฟ > สรุปผลการแข่งขัน

นัดแรกจะลงเล่นในวันที่ 16 และ 17 สิงหาคม, และนัดที่สองจะลงเล่นในวันที่ 23 และ 24 สิงหาคม ค.ศ. 2016.
| ทีมแรก> เส้นทางทีมที่ได้เป็นแชมป์ลีก |   ผล  > เส้นทางทีมที่ได้เป็นแชมป์ลีก | ทีมที่สอง> เส้นทางทีมที่ได้เป็นแชมป์ลีก |   นัดแรก  > เส้นทางทีมที่ได้เป็นแชมป์ลีก |   นัดที่สอง  > เส้นทางทีมที่ได้เป็นแชมป์ลีก | เส้นทางทีมที่ได้เป็นแชมป์ลีก |
| --- | --- | --- | --- | --- | --- |
| ลูโดโกเรตส์ รัซกราด  | 4–2 |  วิกตอเรีย พิลเซน | 2–0 | 2–2  |  |
| เซลติก  | 5–4 |  ฮาโปเอล เบียร์ ชีวา | 5–2 | 0–2  |  |
| โคเปนเฮเกน  | 2–1 |  อาโปเอล | 1–0 | 1–1  |  |
| ดันดาล์ค  | 1–3 |  ลีเกีย วอร์ซอว์ | 0–2 | 1–1  |  |
| ดีนาโม ซาเกร็บ  | 3–2 |  เรด บูลล์ ซัลซ์บวร์ก | 1–1 | 2–1  (ต่อเวลา) |  |
เส้นทางทีมที่ไม่ได้เป็นแชมป์ลีก
| สเตอัว บูคาเรสต์  | 0–6 |  แมนเชสเตอร์ซิตี | 0–5 | 0–1  |  |
| โปร์ตู  | 4–1 |  โรมา | 1–1 | 3–0  |  |
| อายักซ์  | 2–5 |  รอสตอฟ | 1–1 | 1–4  |  |
| ยัง บอยส์  | 2–9 |  โบรุสซีอาเมินเชินกลัทบัค | 1–3 | 1–6  |  |
| บิยาร์เรอัล  | 1–3 |  มอนาโก | 1–2 | 0–1 |  |
แหล่งข้อมูลอื่น

ยูฟ่าแชมเปียนส์ลีก (เว็บไซต์อย่างเป็นทางการ)
เจ้าชายริชาร์ด ดยุกแห่งกลอสเตอร์

เจ้าชายริชาร์ด ดยุกแห่งกลอสเตอร์ (ริชาร์ด อเล็กซานเดอร์ วอลเตอร์ จอร์จ; ประสูติ 26 สิงหาคม พ.ศ. 2487) ทรงเป็นสมาชิกพระองค์หนึ่งในราชวงศ์อังกฤษ โดยเป็นพระราชนัดดาในสมเด็จพระเจ้าจอร์จที่ 5 พระองค์ทรงดำรงพระอิสริยยศเป็นดยุกแห่งกลอสเตอร์ตั้งแต่พระบิดาสิ้นพระชนม์เมื่อ พ.ศ. 2517 และในปัจจุบันทรงอยู่ในอันดับที่ 31 ของลำดับการสืบราชบัลลังก์อังกฤษ
พระประวัติ

เจ้าชายริชาร์ดประสูติเมื่อวันที่ 26 สิงหาคม พ.ศ. 2487 ณ นอร์ทแฮมพ์ตัน เป็นพระโอรสพระองค์เล็กในเจ้าชายเฮนรี ดยุกแห่งกลอสเตอร์ กับเจ้าหญิงอลิซ ดัชเชสแห่งกลอสเตอร์ ทรงเป็นพระราชนัดดาในสมเด็จพระเจ้าจอร์จที่ 5 แห่งสหราชอาณาจักร
ดยุกแห่งกลอสเตอร์ทรงปฏิบัติพระกรณียกิจมากมายในพระปรมาภิไธยของสมเด็จพระราชินีนาถเอลิซาเบธที่ 2 แห่งสหราชอาณาจักร พระญาติชั้นที่หนึ่ง
เสกสมรส

เจ้าชายริชาร์ดทรงพบกับบีร์กิตเทอ เอวา ฟาน เดอร์สครั้งแรกที่เคมบริดจ์ ทั้งสองหมั้นหมายกันเมื่อเดือนกุมภาพันธ์ พ.ศ. 2515 และมีพระราชพิธีเสกสมรสเมื่อวันที่ 8 กรกฎาคมปีเดียวกัน ณ คริสตจักรนักบุญแอนดรูว์ เมืองบาร์นเวลล์ นอร์แทมป์ตันเชอร์ ฉลองพระองค์ในพระราชพิธีนี้ออกแบบโดยนอร์แมน ฮาร์ตเนลล์
หลังการสิ้นพระชนม์ของเจ้าชายวิลเลียมแห่งกลอสเตอร์ พระเชษฐาของพระองค์ เจ้าชายริชาร์ดจึงมีพระสถานะเป็นผู้สืบตำแหน่งดยุกแห่งกลอสเตอร์ต่อจากเจ้าชายเฮนรี ดยุกแห่งกลอสเตอร์ซึ่งสิ้นพระชนม์เมื่อ พ.ศ. 2517 ด้วยเหตุนี้เจ้าชายริชาร์ดและเบอร์จิตต์จึงมีตำแหน่งเป็นดยุกและดัชเชสแห่งกลอสเตอร์สืบต่อจนถึงปัจจุบัน
ดยุกและดัชเชสแห่งกลอสเตอร์มีพระบุตรสามคน ได้แก่ อเล็กซานเดอร์ วินด์เซอร์ เอิร์ลแห่งอัลสเตอร์ (24 ตุลาคม พ.ศ. 2517), เลดีดาวีนา วินด์เซอร์ (19 พฤศจิกายน พ.ศ. 2520) และเลดีโรส กิลแมน (1 มีนาคม พ.ศ. 2523) ตามลำดับ
พระอิสริยยศ

| ธรรมเนียมพระยศของ ดยุกแห่งกลอสเตอร์ |
| --- | --- |
ตราประจำพระอิสริยยศ
การทูล: His Royal Highness   (ใต้ฝ่าพระบาท)
การขานรับ: Your Royal Highness   (เกล้ากระหม่อม/เพคะ)
26 สิงหาคม พ.ศ. 2487 – 10 มิถุนายน พ.ศ. 2517: เจ้าชายริชาร์ดแห่งกลอสเตอร์ (His Royal Highness Prince Richard of Gloucester)
10 มิถุนายน พ.ศ. 2517 – ปัจจุบัน: ดยุกแห่งกลอสเตอร์ (His Royal Highness The Duke of Gloucester)
เนียวโง

เนียวโง (ญี่ปุ่น: 女御; โรมาจิ: Nyōgō) พระอิสริยยศในอดีตสำหรับพระสนมใน จักรพรรดิแห่งญี่ปุ่น เป็นตำแหน่งที่คัดเลือกมาจากบุตรสาวของเหล่าเสนาบดีชั้นผู้ใหญ่ซึ่งส่วนมากมาจาก ตระกูลฟุจิวะระ และในบางครั้งเนียวโงหรือพระสนมก็ก้าวขึ้นไปดำรงพระยศ โคโง หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2
ปัจจุบันตำแหน่งเนียวโงได้ถูกยกเลิกไปแล้วพร้อมกับตำแหน่งชูงูตาม กฎพระราชวังหลวง พ.ศ. 2432 ซึ่งตราขึ้นในรัชสมัย จักรพรรดิเมจิ
ฮีโร ไฟนส์-ทิฟฟิน

| ฮีโร ไฟนส์-ทิฟฟิน |
| --- | --- |

สารนิเทศภูมิหลัง
เกิด: 6 พฤศจิกายน พ.ศ. 2540 (26 ปี) ฮีโร โบร์การ์ด ฟอกเนอร์ ไฟนส์-ทิฟฟิน ลอนดอน ประเทศอังกฤษ
ส่วนสูง: 188 เซนติเมตร
บิดา: จอร์จ ทิฟฟิน
มารดา: มาร์ธา ไฟนส์
อาชีพ: นักแสดง, นายแบบ, โปรดิวเซอร์
ปีที่แสดง: 2551–ปัจจุบัน
ผลงานเด่น: ฮาร์ดิน สก็อตต์ จากภาพยนตร์ After (2562)
ฐานข้อมูล
IMDb
ฮีโร โบร์การ์ด ฟอกเนอร์ ไฟนส์-ทิฟฟิน (อังกฤษ: Hero Beauregard Faulkner Fiennes-Tiffin) หรือชื่อในการแสดงว่า ฮีโร ไฟนส์-ทิฟฟิน เป็นนักแสดง, นายแบบ และโปรดิวเซอร์ชาวอังกฤษ เขาเป็นที่รู้จักจากบทบาท ฮาร์ดิน สก็อตต์ จากภาพยนตร์ของเน็ตฟลิกซ์เรื่อง อาฟเตอร์ (After) ในปี พ.ศ. 2562 และบทบาท ทอม ริดเดิ้ล อายุ 11 ปีในภาพยนตร์เรื่อง แฮร์รี่ พอตเตอร์กับเจ้าชายเลือดผสม (ซึ่งบทบาท ลอร์ดโวลเดอมอร์ แสดงโดย เรล์ฟ ไฟนส์ น้าชายของเขา)
ประวัติ

ฮีโร ไฟนส์-ทิฟฟิน เกิดเมื่อวันที่ 6 พฤศจิกายน พ.ศ. 2540 ณ ลอนดอน ประเทศอังกฤษ เป็นบุตรชายของ จอร์จ ทิฟฟิน ผู้กำกับภาพยนตร์ และ มาร์ธา ไฟนส์ ผู้กำกับภาพยนตร์, นักเขียน และผู้ผลิต โดยเขามีพี่น้องทั้งหมด 3 คน มีพี่ชายชื่อ ไททัน ไฟนส์-ทิฟฟิน และน้องสาวชื่อ เมอร์ซี ไฟนส์-ทิฟฟิน ซึ่งฮีโรเป็นสมาชิกคนหนึ่งของครอบครัว Twisleton-Wykeham-Fiennes และเขายังเป็นเหลนของ มอริซ ไฟนส์ เป็นหลานของ เรล์ฟ ไฟนส์ และโจเซฟ ไฟนส์ นักแสดงที่มีชื่อเสียง
ประวัติ > การเข้าสู่วงการบันเทิง

ฮีโร ไฟนส์-ทิฟฟิน ได้ปรากฏตัวในบทบาทแสดงนำในภาพยนตร์เรื่อง Bigga than Ben ในปีพ.ศ. 2551 หลังจากนั้นเขาได้ทำการแคสติงบท ทอม ริดเดิ้ล พร้อมกับผู้อื่นอีกหลายพันคนที่มาแคสติงบทนี้และเขาถูกคัดเลือก ทำให้สำนักข่าวเขียนข่าวว่า 'เขาได้แสดงบทนี้เพราะความสัมพันธ์ทางครอบครัว' แต่ทาง เดวิด เยตส์ ผู้อำนวยการสร้างภาพยนตร์เรื่อง แฮร์รี่ พอตเตอร์กับเจ้าชายเลือดผสม ได้ออกมากล่าวว่า ฮีโร ไฟนส์-ทิฟฟิน สามารถค้นหา 'พื้นที่ของความมืด' ในการอ่านบทแต่ละบรรทัดได้ นอกจากนี้เขายังกล่าวเพิ่มอีกว่า 'เขาไม่ได้คัดเลือกเพราะความสัมพันธ์ของเขากับ เรล์ฟ ไฟนส์ ฮีโรเป็นนักแสดงที่มีสมาธิและมีวินัย รวมถึงมีมุมและอารมณ์มืด แสดงจิตวิญญาณของตัวละครที่สามารถทำให้บทบาท ทอม ริดเดิ้ล มีชีวิตขึ้นมาได้'
ในปี พ.ศ. 2561 ฮีโรถูกเปิดเผยผ่านทางเดอะนิวยอร์กไทมส์ว่าจะเป็นนักแสดงนำในภาพยนตร์เรื่อง After ในบทบาท ฮาร์ดิน สก็อตต์ ซึ่งถูกสร้างจากหนังสือที่ขายดีที่สุดอย่าง After และมีภาคต่อคือเรื่อง After We Collided ในปี พ.ศ. 2562 ได้มีประกาศออกมาว่า ฮีโร ไฟนส์-ทิฟฟิน จะทำการแสดงคู่กับนักแสดงหญิง โจฟีน แลงฟอร์ด ในบทบาทเดิม นอกจากนี้เขายังได้รับรางวัล 'Choice Drama Movie Actor' ในปี พ.ศ. 2562 อีกด้วย
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2561 | Safe | โอน ฟูลเลอร์ |
| 2561 | The Tunnel | ลีโอ |
| 2562 | Cleaning Up | เจ็ค |
รางวัล

| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2562 | Teen Choice Awards | Choice Drama Movie Actor | After | ชนะ |
| 2562 | Ischia Film Festival | Rising Star | After | ชนะ |
แหล่งข้อมูลอื่น

ฮีโร ไฟนส์-ทิฟฟิน ที่อินสตาแกรม
ฮีโร ไฟนส์-ทิฟฟิน ที่อินเทอร์เน็ตมูวีเดตาเบส
เจียวสี

นายทหารของรัฐจ๊กก๊ก
| เจียวสี (เจี่ยง ชู) |
| --- | --- |
蔣舒

แม่ทัพพื้นที่อำเภออู่ซิง (武興督 อู่ซิงตู)
ดำรงตำแหน่ง ค.ศ. ? (?) – ค.ศ. ? (?)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

เจียวสี, เจียวฉี หรือเอียวสี มีชื่อในภาษาจีนกลางว่า เจี่ยง ชู (จีน: 蔣舒; พินอิน: Jiǎng Shū) เป็นนายทหารของรัฐจ๊กก๊กในยุคสามก๊กของจีน
ประวัติ

เจียวสีเคยดำรงตำแหน่งเป็นแม่ทัพพื้นที่ประจำอำเภออู่ซิง (武興縣 อู่ซิงเซี่ยน; ปัจจุบันคืออำเภอเลฺว่หยาง มณฑลฉ่านซี) ขณะดำรงตำแหน่งไม่มีชื่อเสียงใด ๆ ภายหลังราชสำนักจ๊กก๊กแต่งตั้งคนอื่นให้มาดำรงตำแหน่งแทนที่เจียวสี ส่วนเจียวสีที่ถูกปลดจากตำแหน่งได้ถูกย้ายไปรักษาเมืองฮันต๋ง (漢中 ฮั่นจง) ทำให้เจียวสีรู้สึกไม่พอใจ
ในปี ค.ศ. 263 รัฐวุยก๊กยกทัพบุกจ๊กก๊กครั้งใหญ่ จงโฮยขุนพลจ๊กก๊กแบ่งกำลังพลเข้าปิดล้อมฮั่นเสีย (漢城 ฮั่นเฉิง) และก๊กเสีย (樂城 เล่อเฉิง)  และยังส่งเฮาเหลก (胡烈 หู เลี่ย) เข้าตีด่านเองเปงก๋วน (陽平關 หยางผิงกวาน) เวลานั้นขุนพลปอเฉียมรับผิดชอบรักษาด่านเองเปงก๋วน โดยเจียวสีเป็นผู้ใต้บังคับบัญชา เจียวสีซึ่งไม่พอใจจ๊กก๊กวางแผนจะยอมจำนนต่อทัพวุยก๊ก จึงพยายามโน้มน้าวปอเฉียมให้นำกำลังพลออกจากด่านเองเปงก๋วนไปรบกับข้าศึก แต่ปอเฉียมปฏิเสธเพราะเห็นว่าเสี่ยงเกินไป เจียวสีจึงโกหกปอเฉียมว่าตนจะออกไปรบกับข้าศึกและให้ปอเฉียมอยู่รักษาด่าน หลังปอเฉียมตกลง เจียวสีจึงนำกำลังพลออกจากด่านเองเปงก๋วนไปยังอิมเป๋ง (陰平 อินผิง) เพื่อยอมจำนนต่อเฮาเหลก เฮาเหลกจึงใช้โอกาสนี้ที่การป้องกันของด่านเองเปงก๋วนอ่อนแอลงจากการแปรพักตร์ของเจียวสี ยกพบเจ้าโจมตีด่านและยึดได้สำเร็จ ปอเฉียมรบต้านข้าศึกจนเสียชีวิตในที่รบ
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี (จักรพรรดินีจิ้งไอ)  เตียวซี (จักรพรรดินีองค์ที่ 2) 
องค์ชายและเชื้อพระวงศ์:  เล่าขำ  เล่ายอย  เล่าเอ๋ง  เล่าลี 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ขุนนางฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูกัดเกียว  เจาจิ๋ว  เฉินจือ  ตังควด  ตั๋งโห  ตันจิ๋น  ตันซิ่ว  เตาเขง  เตียวติด  เตียวเปา  โตบี  เบงกอง  บิสี  ม้าเลี้ยง  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หยาง ซี่  หลี เหมี่ยว  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ขุนนางฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  จองอี้  เจียวปิน  เฉิน เต้า  จูกัดเจี๋ยม  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีสำคัญ:  กำฮูหยิน  บิฮูหยิน  อุ๋ยซี  แฮหัวฮูหยิน 
บุคคลสำคัญอื่น ๆ:  เบ้งเฮ็ก  สะโมโข
เนเฟอร์รูเร

เนเฟอร์รูเร (หรือพระนามว่า เนเฟอร์รูรา) เป็นเจ้าหญิงชาวอียิปต์แห่งราชวงศ์ที่สิบแปดพระองค์เป็นพระราชธิดาของฟาโรห์ทั้งสองฟาโรห์แฮตเชปซุต และฟาโรห์ทุตโมสที่สอง พระองค์ดำรงตำแหน่งสูงในรัฐบาลและการปกครองทางศาสนาของอียิปต์โบราณ
พระประวัติ

พระนางเนเฟอร์รูเร ประสูติในช่วงรัชกาลของฟาโรห์ทุตโมสที่สองในคาร์นัค ข้อมูลบางอย่างระบุว่าฟาโรห์ทุตโมสที่สองสิ้นพระชนม์หลังจากปกครองเป็นเวลาสิบสามปี รัชทายาทคือฟาโรห์ทุตโมสที่สาม เป็นเพียงเด็กคนหนึ่งและทำหน้าที่เป็นผู้สำเร็จราชการแผ่นดินโดยฟาโรห์แฮตเชปซุต แต่เมื่อปีที่เจ็ดของการปกครองของพระองค์เป็นเอกสารที่ดีว่า พระนางแฮตเชปซุตรับตำแหน่งของฟาโรห์และยังคงปกครองจนพระองค์สิ้นพระชนม์มากกว่ายี่สิบปี
เทศบาลตำบลตาลเลียน

| เทศบาลตำบลตาลเลียน |
| --- | --- |
เทศบาลตำบล
ทต.ตาลเลียนที่ตั้งสำนักงานเทศบาลตำบลตาลเลียน
พิกัด: 17°25′21.6″N 102°25′12.0″E﻿ / ﻿17.422667°N 102.420000°E﻿ / 17.422667; 102.420000
ประเทศ:  ไทย
จังหวัด: อุดรธานี
อำเภอ: กุดจับ
จัดตั้ง:  • 5 พฤษภาคม 2537 (สุขาภิบาลตาลเลียน)  • 25 พฤษภาคม 2542 (ทต.ตาลเลียน)
การปกครอง
 • นายกเทศมนตรี: ปราณี  อุนาศรี  (นายกเทศมนตรีตำบลตาลเลียน)
พื้นที่
 • ทั้งหมด: 7.47 ตร.กม. (2.88 ตร.ไมล์)
ประชากร (2562)
 • ทั้งหมด: 3,715 คน
 • ความหนาแน่น: 497.32 คน/ตร.กม. (1,288.1 คน/ตร.ไมล์)
รหัส อปท.: 05410203
ที่อยู่ สำนักงาน: หมู่ที่ 2 ถนนอุดรธานี–สุวรรณคูหา ตำบลตาลเลียน อำเภอกุดจับ จังหวัดอุดรธานี 41250
เว็บไซต์: www.tallian.go.th
 ส่วนหนึ่งของสารานุกรมประเทศไทย
เทศบาลตำบลตาลเลียน เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลตาลเลียน ในอำเภอกุดจับ จังหวัดอุดรธานี เดิมมีฐานะเป็นสภาตำบลตาลเลียน ก่อนที่ต่อมาจะแบ่งแยกพื้นที่สภาตำบลจัดตั้งเป็นสุขาภิบาลตาลเลียนใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 2 ของอำเภอกุดจับ ปัจจุบันเขตเทศบาลตำบลตาลเลียนมีประชากร 3,715 คน
พื้นที่เทศบาลตำบลตาลเลียนตั้งอยู่ที่ป่าสงวนแห่งชาติป่ากุดจับทางทิศตะวันตกของอำเภอกุดจับ อยู่ห่างจากที่ว่าการอำเภอประมาณ 17 กิโลเมตร อยู่ห่างจากตัวจังหวัดอุดรธานี 41 กิโลเมตร สามารถเดินทางมาได้โดยทางหลวงแผ่นดินหมายเลข 2263 (สายอุดรธานี–หนองแวง) สภาพสังคมมีโรงเรียนทั้งหมดสองแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลทุ่งตาลเลียน
แหล่งข้อมูลอื่น

เว็บไซต์เทศบาลตำบลตาลเลียน เก็บถาวร 2018-01-03 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดอุดรธานี |
| --- | --- | --- |
| เทศบาลนคร |  อุดรธานี  |  |
| เทศบาลเมือง |  โนนสูง-น้ำคำ  บ้านดุง  หนองสำโรง  |  |
| เทศบาลตำบล |  กงพานพันดอน  กลางใหญ่  กุดจับ  กุดหมากไฟ  กุมภวาปี  กู่แก้ว  คอนสาย  คำบง  โคกสูง  จำปี  เชียงเพ็ง  เชียงแหว  แชแล  ไชยวาน  ตาลเลียน  ทุ่งฝน  ทุ่งใหญ่  นาข่า  นางัว  นาดี  นายูง  น้ำโสม  นิคมสงเคราะห์  โนนทอง  โนนสะอาด  โนนหวาย  บะยาว  บ้านโคก  บ้านจั่น  บ้านเชียง  บ้านตาด  บ้านธาตุ  บ้านโปร่ง  บ้านผือ  บ้านยวด  ปะโค  ปะโค  ผักตบ  ผาสุก  พันดอน  เพ็ญ  โพนสูง  ภูผาแดง  เมืองเพีย  ยางชุม  ลำพันชาด  วังสามหมอ  เวียงคำ  ศรีธาตุ  สร้างก่อ  สร้างคอม  แสงสว่าง  หนองขอนกว้าง  หนองบัว  หนองบัวบาน  หนองไผ่ (อำเภอเมืองอุดรธานี)  หนองไผ่ (อำเภอหนองหาน)  หนองเม็ก  หนองวัวซอ  หนองแวงแก้มหอม  หนองแวงโนนสะอาด  หนองหญ้าไซ  หนองหว้า  หนองหาน  ห้วยเกิ้ง  หัวนาคำ  อูบมุง  |  |
| องค์การบริหารส่วนตำบล |  กุดค้า  กุดจับ  กุดสระ  กุมภวาปี  ขอนยูง  ข้าวสาร  เขือน้ำ  ค้อใหญ่  คำโคกสูง  คำด้วง  คำเลาะ  โคกกลาง  โคกกลาง  โคกสะอาด  จอมศรี  จำปาโมง  เชียงดา  เชียงพิน  เชียงยืน  เชียงหวาง  ดงเย็น  ดอนกลอย  ดอนหายโศก  ตาดทอง  ตาลเลียน  ตูมใต้  เตาไห  ถ่อนนาลับ  ทมนางาม  ทับกุง  ท่าลี่  นากว้าง  นาข่า  นาคำ  นาแค  นางัว  นาชุมแสง  นาดี  นาทม  นาทราย  นาบัว  นาพู่  นาม่วง  นายูง  นาสะอาด  นาไหม  น้ำพ่น  น้ำโสม  นิคมสงเคราะห์  โนนทอง  โนนทองอินทร์  โนนสูง  บ้านก้อง  บ้านขาว  บ้านค้อ  บ้านจั่น  บ้านจันทน์  บ้านชัย  บ้านเชียง  บ้านดุง  บ้านแดง  บ้านตาด  บ้านผือ  บ้านม่วง  บ้านยา  บ้านหยวก  บ้านหินโงม  บ้านเหล่า  บุ่งแก้ว  ผาสุก  พังงู  เพ็ญ  โพธิ์ศรีสำราญ  โพนงาม  โพนสูง  เมืองพาน  วังทอง  ศรีธาตุ  ศรีสำราญ  สร้อยพร้าว  สร้างก่อ  สร้างแป้น  สะแบง  สามพร้าว  สามัคคี  สีออ  สุมเส้า  เสอเพลอ  แสงสว่าง  โสมเยี่ยม  หนองกุงทับม้า  หนองกุงศรี  หนองนกเขียน  หนองนาคำ  หนองแวง (อำเภอน้ำโสม)  หนองแวง (อำเภอบ้านผือ)  หนองสระปลา  หนองแสง  หนองหลัก  หนองหัวคู  หนองหาน  หนองอ้อ  หนองไฮ  หมากหญ้า  หมูม่น  ห้วยสามพาด  หายโศก  อ้อมกอ  อุ่มจาน  |  |
รายชื่อองค์กรปกครองส่วนท้องถิ่นในจังหวัดอุดรธานี
เจียวอี้

นายทหารของรัฐวุยก๊กและราชวงศ์จิ้นตะวันตก
| เจียวอี้ (เจียว อี๋) |
| --- | --- |
焦彝
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: นายทหาร

เจียวอี้ มีชื่อในภาษาจีนกลางว่า เจียว อี๋ (จีน: 焦彝; พินอิน: Jiāo Yí) เป็นนายทหารของรัฐวุยก๊กในยุคสามก๊กของจีน เจียวอี้เคยเป็นนายทหารคนสนิทของจูกัดเอี๋ยน
กบฏจูกัดเอี๋ยน

บทความหลัก: กบฏจูกัดเอี๋ยน
ในปี ค.ศ. 257 สุมาเจียวผู้สำเร็จราชการแทนพระองค์แห่งวุยก๊กออกพระราชโองในนามของราชสำนักให้จูกัดเอี๋ยนกลับมานครหลวงลกเอี๋ยงเพื่อให้มารับตำแหน่งเป็นเสนาบดีโยธาธิการ (司空 ซือคง) จูกัดเอี๋ยนได้รับราชโองการแล้วก็กลัวสุมาเจียวระแวงตน จูกัดเอี๋ยนจึงตัดสินใจก่อกบฏที่อำเภอฉิวฉุน
ผู้ช่วยคนสนิทสองคนของจูกัดเอี๋ยนคือเจียวปั้น (蔣班 เจี่ยง ปาน) และเจียวอี้บอกกับจูกัดเอี่ยนว่า "จูอี้มาพร้อมทัพใหญ่แต่ไม่อาจทำการใดได้ ซุนหลิมประหารชีวิตจูอี้และกลับไปกังตั๋ง แท้จริงแล้วซุนหลิมกำลังจะสร้างแนวร่วมเมื่อส่งกำลังพลมาช่วยเรา การตัดสินใจของซุนหลิมที่จะถอยกลับไปแสดงให้เห็นว่าเขามีท่าทีจะรอและเฝ้าดู บัดนี้ในเมื่อทหารของเรายังมีขวัญกำลังใจสูงและกระหายที่จะออกรบ เราจึงควรมุ่งกำลังทั้งหมดไปที่การตีฝ่าวงล้อมไปทางด้านใดด้านหนึ่ง อย่างน้อยเราก็สามารถนำกำลังพลวางส่วนหลบหนีและเอาตัวรอดไปได้"
บุนขิมไม่เห็นด้วยและบอกจูกัดเอี๋ยนว่า "ทัพกังตั๋งเป็นที่ขึ้นชื่อในเรื่องการได้รับชัยชนะหลายครั้ง ข้าศึกของเราทางเหนือก็หยุดทัพกังตั๋งไม่ได้ ท่านควรนำทหารหมื่นกว่านายเข้าร่วมกับกังตั๋ง จวนตวน ตัวข้า และคนอื่น ๆ จากกังตั๋งก็ติดอยู่กับท่านที่นี่ ครอบครัวของเรายังคงอยู่ในกังตั๋ง แม้ว่าซุนหลิมไม่ต้องการช่วยพวกเรา ท่านคิดหรือว่าองค์จักรพรรดิและพระญาติวงศ์จะทอดทิ้งเรา ในอดีตมีเหตุที่ข้าศึกของเราประสบกับภัยโรคระบาดหลายครั้ง บัดนี้พวกเราติดอยู่ที่นี่มาเกือบปีแล้ว หากเราปลุกปั่นให้เกิดความรู้สึกแตกแยก ก็จะเกิดการก่อกำเริบภายในขึ้น เราควรยืนหยัดต่อไปและมีความหวังว่าความช่วยเหลือจะมาถึงในไม่ช้า"
บุนขิมโกรธมากเมื่อเจียวปั้นและเจียวอี้โน้มน้าวจูกัดเอี๋ยนหลายครั้งให้ปฏิบัติตามแผนของตน ด้านจูกัดเอี๋ยนก็รู้สึกรำคาญเจียวปั้นและเจียวอี้จึงขั้นต้องการจะประหารชีวิตทั้งคู่ เจียวปั้นและเจียวอี้กลัวพวกตนจะถูกสังหารและตระหนักว่าจูกัดเอี๋ยนมีชะตาต้องล้มเหลว ดังนั้นในเดือนธันวาคม ค.ศ. 257 หรือมกราคม ค.ศ. 258 เจียวปั้นและเจียวอี้จึงหนีออกจากฉิวฉุนและยอมจำนนต่อสุมาเจียว
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
เจียผิง

ศักราชของวุยก๊ก
เจียผิง (จีน: 嘉平; พินอิน: Jiāpíng) เป็นชื่อศักราชลำดับที่ 2 ในรัชสมัยของจักรพรรดิโจฮองแห่งวุยก๊กในยุคสามก๊กของจีน ชื่อศักราชเจียผิงใช้ตั้งแต่ ค.ศ. 249 ถึง ค.ศ. 254 รวมเวลา 6 ปี ถือเป็นชื่อศักราชลำดับที่ 6 ของวุยก๊ก การเปลี่ยนชื่อศักราชจากเจิ้งฉื่อเป็นเจียผิงเกิดขึ้นภายหลังสุมาอี้ก่อการรัฐประหารในอุบัติการณ์สุสานโกเบงเหลง
ในเดือน 9 ของศักราชเจียผิงปีที่ 6 (ค.ศ. 254) สุมาสูปลดจักรพรรดิโจฮองจากตำแหน่ง ในเดือน 10 จักรพรรดิโจมอขึ้นเสวยราชย์ เปลี่ยนชื่อศักราชเป็นเจงหงวนปีที่ 1
การเปลี่ยนชื่อศักราช

ศักราชเจิ้งฉื่อปีที่ 10 (ค.ศ. 249) — เดือน 4 วันที่ 8 เปลี่ยนชื่อศักราชเป็นเจียผิงปีที่ 1
ศักราชเจียผิงปีที่ 6 (ค.ศ. 254) — เดือน 10 วันที่ 5 เปลี่ยนชื่อศักราชเป็นเจงหงวนปีที่ 1
เหตุการณ์สำคัญ

ศักราชเจียผิงปีที่ 6 (ค.ศ. 254) — เดือน 9 วันที่ 19 สุมาสูปลดจักรพรรดิโจฮอง ลดฐานันดรศักดิ์ลงเป็นเจอ๋อง (齊王 ฉีหวาง)
ตารางเทียบศักราช

| เจียผิง | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ค.ศ. | 249 | 250 | 251 | 252 | 253 | 254 |
| จ๊กก๊ก | เหยียนซี 12 | เหยียนซี 13 | เหยียนซี 14 | เหยียนซี 15 | เหยียนซี 16 | เหยียนซี 17 |
| ง่อก๊ก | ชื่ออู 12 | ชื่ออู 13 | ชื่ออู 14 ไท่-ยฺเหวียน 1 | ไท่-ยฺเหวียน 2 เฉินเฟิ่ง 1 เจี้ยนซิง 1 | เจี้ยนซิง 2 | อู่เฟิ่ง 1 |
ดูเพิ่ม

ศักราชของจีน
บรรณานุกรม

李崇智 (December 2004). 中國歷代年號考. 北京: 中華書局. ISBN 7101025129.
| ก่อนหน้า |  | เจียผิง |  | ถัดไป |
| --- | --- | --- | --- | --- |
| เจิ้งฉื่อ |  | ศักราชของวุยก๊ก  (ค.ศ. 249 - 254) |  | เจงหงวน |
| ด ค กศักราชในยุคสามก๊ก |
| --- | --- |
วุยก๊ก: อ้วยโช่ (หฺวางชู) ค.ศ. 220-226 → ไท่เหอ ค.ศ. 227-233 → ชิงหลง ค.ศ. 233-237 → จิ่งชู ค.ศ. 233-237 → เจิ้งฉื่อ ค.ศ. 240-249 → เจียผิง ค.ศ. 249-254 → เจงหงวน / ไกเจ้ง (เจิ้ง-ยฺเหวียน) ค.ศ. 254-256 → กำลอ (กานลู่) ค.ศ. 256-260 → จิ่ง-ยฺเหวียน ค.ศ. 260-264 → เสียนซี ค.ศ. 264-265
จ๊กก๊ก: เจี๋ยงบู๋ (จางอู่) ค.ศ. 221-223 → เจี้ยนซิง ค.ศ. 223-237 → เหยียนซี ค.ศ. 238-257 → จิ่งเย่า ค.ศ. 258-263 → เหยียนซิง ค.ศ. 263
ง่อก๊ก: หฺวางอู่ ค.ศ. 222-229 → หฺวางหลง ค.ศ. 229-231 → เจียเหอ ค.ศ. 232-238 → ชื่ออู ค.ศ. 238-251 → ไท่-ยฺเหวียน ค.ศ. 251-252 → เฉินเฟิ่ง ค.ศ. 252 → เจี้ยนซิง ค.ศ. 252-253 → อู่เฟิ่ง ค.ศ. 254-256 → ไท่ผิง ค.ศ. 256-258 → หย่งอาน ค.ศ. 258-264 → ยฺเหวียนซิง ค.ศ. 264-265 → กานลู่ ค.ศ. 265-266 → เป๋าติ่ง ค.ศ. 266-269 → เจี้ยนเหิง ค.ศ. 269-271 → เฟิ่งหฺวาง ค.ศ. 272-274 → เทียนเช่อ ค.ศ. 275-276 → เทียนสี่ ค.ศ. 276 → เทียนจี้ ค.ศ. 277-280
กองซุนเอี๋ยน: เช่าฮั่น ค.ศ. 237-238
เตงปิด

ขุนนางของรัฐวุยก๊ก (เสียชีวิต ค.ศ. 249)
| เตงปิด (ติง มี่) |
| --- | --- |
丁謐

ราชเลขาธิการ (尚書 ช่างชู)
ดำรงตำแหน่ง ? – 5 กุมภาพันธ์ ค.ศ. 249 (249)
กษัตริย์: โจฮอง
ขุนนางทหารม้ามหาดเล็ก (散騎侍郎 ซ่านฉีชื่อหลาง)
ดำรงตำแหน่ง ค.ศ. 239 – ?
กษัตริย์: โจฮอง
มหาดเล็กกรมรัษฎากร (度支郎中 ตู้จือหลางจง)
ดำรงตำแหน่ง ? – ค.ศ. 239
กษัตริย์: โจยอย
 
ข้อมูลส่วนบุคคล
เกิด: ไม่ทราบ นครปั๋วโจว มณฑลอานฮุย
เสียชีวิต: 9 กุมภาพันธ์ พ.ศ. 249 นครลั่วหยาง มณฑลเหอหนาน
บุพการี: เต๋งฮุย (บิดา)
อาชีพ: ขุนนาง
ชื่อรอง: เยี่ยนจิ้ง (彥靖)

เตงปิด (เสียชีวิต 9 กุมภาพันธ์ ค.ศ. 249) มีชื่อในภาษาจีนกลางว่า ติง มี่ (จีน: 丁謐; พินอิน: Dīng Mì) ชื่อรอง เยี่ยนจิ้ง (จีน: 彥靖; พินอิน: Yànjìng) เป็นขุนนางชาวจีนของรัฐวุยก๊กในยุคสามก๊กของจีน